Document ID: /roh_data/filtered/fineweb-2-filterrobots_roh.jsonl.gz/60822

In pur en il chantun Argovia na dastga betg pli tegnair animals e tut sia biestga è confiscada. Quai ha il Servetsch veterinar chantunal decidì suenter ch'il pur aveva adina puspè cuntrafatg a la lescha davart la protecziun dals animals e la lescha davart epidemias d'animals. Quai communitgescha il chantun Argovia.
Il pur haja adina puspè tralaschà da suandar a las mesiras ordinadas dal servetsch veterinar cunzunt en connex cun animals malsauns u blessads. Cunter il scumond da tegnair animals po il pur anc far recurs.